PRITARTA

Rokiškio rajono savivaldybės tarybos

2017 m. vasario 24 d. sprendimu Nr. TS-

# ROKIŠKIO RAJONO SAVIVALDYBĖS TARYBOS KONTROLĖS KOMITETO

# 2016 METŲ VEIKLOS ATASKAITA

Šios kadencijos Rokiškio rajono savivaldybės tarybos kontrolės komiteto (toliau – Kontrolės komiteto) sudėtis patvirtinta Rokiškio rajono savivaldybės tarybos 2015 m. balandžio 24 d. sprendimu Nr. TS-119 „Dėl Rokiškio rajono savivaldybės tarybos kontrolės komiteto sudarymo“, 2016 metais keitėsi du kartus, dėl savivaldybės tarybos narių pasikeitimo.

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 14 straipsniu, rajono savivaldybės tarybos veiklos reglamento VIII skyriumi, Lietuvos Respublikos vyriausiosios rinkimų komisijos 2016 m. vasario 25 d. sprendimu Nr. Sp-18, 2016 balandžio 29 d. sprendimu TS-118 Dėl Rokiškio rajono savivaldybės tarybos 2015 m. balandžio 24 d. sprendimo Nr. TS-119 ,,Dėl Rokiškio rajono savivaldybės tarybos Kontrolės komiteto sudarymo“ dalinio pakeitimo, Kontrolės komiteto pirmininke paskirta Dijana Meškauskienė.

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 14 straipsniu, rajono savivaldybės tarybos veiklos reglamento VIII skyriumi, Lietuvos Respublikos vyriausiosios rinkimų komisijos 2016 m. spalio 21 d. sprendimu Nr. Sp-252, 2016 m. lapkričio 25 d. sprendimu TS-187 ,,Dėl Rokiškio rajono savivaldybės tarybos 2015 m. balandžio 24 d. sprendimo Nr. TS-119 ,,Dėl Rokiškio rajono savivaldybės tarybos Kontrolės komiteto sudarymo“ dalinio pakeitimo“, Kontrolės komiteto nariu patvirtintas Petras Kažemėkas.

Kontrolės komiteto sudėtis: pirmininkė – Dijana Meškauskienė, pavaduotojas – Algis Čepulis, nariai –Vilius Pliuškis, Petras Kažemėkas, Vytautas Masiulis, Virginijus Lukošiūnas.

Kontrolės komiteto įgaliojimai nustatyti Lietuvos Respublikos vietos savivaldos įstatymo 14 straipsnio 4 punktu bei Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“, 122 punktu.

2016 metais Kontrolės komitetas savo veiklą vykdė vadovaudamasis 2016 metų veiklos programa, patvirtinta Rokiškio rajono savivaldybės tarybos 2016 m. vasario 19 d. sprendimu Nr. TS-33 „Dėl Rokiškio rajono savivaldybės tarybos kontrolės komiteto 2016 metų veiklos programos patvirtinimo“.

2016 metais organizuoti du Kontrolės komiteto posėdžiai, komiteto siūlymu savivaldybės tarybai pateikta informacija apie pasirengimą 2016–2017 metų sezono metu administruoti, eksploatuoti ledo aikštelę.

Kontrolės komiteto veiklos vykdymas pagal numatytas priemones pateikiamas lentelėje:

|  |  |  |
| --- | --- | --- |
| Eil.  Nr. | Programoje numatytos priemonės | Rezultatai |
| 1. | Kontrolės komiteto veiklos programos 2016 metams teikimas tarybai | Kontrolės komiteto veiklos programa 2016 metams pateikta tarybai ir patvirtinta Rokiškio rajono savivaldybės tarybos 2016 m. vasario 19 d. sprendimu Nr. TS-33. |
| 2. | Kontrolės ir audito tarnybos 2016 metų veiklos plano vykdymo svarstymas | Kontrolės ir audito tarnybos 2016 metų veiklos plano vykdymas svarstytas 2016 m. birželio 15d. ir lapkričio 15 d. Kontrolės komiteto posėdžiuose, kuriuose pateikta informacija apie planuotus ir faktiškai padarytus darbus (atliktus auditus, tyrimus, tikrinimus). |
| 3. | Audito ataskaitų svarstymas | 2016 m. birželio 15d. komiteto posėdyje buvo svarstytos finansinio audito ataskaitos:  1. „Dėl Rokiškio rajono savivaldybės administracijos Jūžintų seniūnijos 2015 metų finansinio (teisėtumo) audito rezultatų“.  2. **„**Dėl Rokiškio Socialinės paramos centro 2015 metų finansinio (teisėtumo) audito rezultatų“.  3. „Dėl valstybės investicijų programos lėšų naudojimo Rokiškio rajono Kamajų Antano Strazdo gimnazijos pastato rekonstrukcijos darbams“.  4. **„**Dėl Rokiškio rajono savivaldybės galimybės imti 358 tūkst. eurų ilgalaikę paskolą vertinimo“.  2016 m. lapkričio 15 d. komiteto posėdyje buvo svarstyta išankstinio tyrimo ataskaita „Dėl ledo aikštelės šaldymo įrangos pirkimo ir naudojimo“.  Visos Kontrolės ir audito tarnybos audito ataskaitos ir išvados yra aptartos svarstant informaciją apie veiklos plano vykdymą, pateiktos rekomendacijos, atsakyta į pateiktus klausimus. |
| 4. | Institucijų vadovų išklausymas  dėl Kontrolės ir audito tarnybos atlikto audito metu nustatytų trūkumų ar teisės aktų pažeidimų pašalinimo | 2016 m. birželio 15 d. posėdyje buvo išklausyta savivaldybės administracijos direktoriaus informacija ir pateikti klausimai dėl išvadų ir rekomendacijų vykdymo po finansinio audito ataskaitos „Dėl valstybės investicijų programos lėšų naudojimo Rokiškio rajono Kamajų Antano Strazdo gimnazijos pastato rekonstrukcijos darbams“. Administracijos direktorius informavo, kaip vyksta turto inventorizacija Rokiškio kultūros centre.  2016 m. lapkričio 15 d. komiteto posėdyje administracijos direktorius pateikė informaciją „Dėl ledo aikštelės šaldymo įrangos pirkimo ir naudojimo“ išankstinio tyrimo ataskaitoje nustatytų trūkumų ir pažeidimų. |
| 5. | Kontrolės ir audito tarnybos veiklos plano projekto 2017 metams svarstymas | Kontrolės ir audito tarnybos veiklos plano projektas apsvarstytas ir jam pritarta Kontrolės komiteto 2016m. lapkričio 15d. posėdyje. |
| 6. | Kontrolės komiteto veiklos programos 2017 metams rengimas | Kontrolės komiteto 2017 metų veiklos programa teikiama 2017 m. vasario 24d. savivaldybės tarybos posėdžiui. |
| 7. | Kontrolės komiteto ataskaita | Kontrolės komiteto veiklos ataskaita už 2016 metus teikiama 2017 m. vasario 24d. savivaldybės tarybos posėdžiui. |
| 8 | Kiti klausimai | 2016 m. lapkričio 15d. komiteto posėdyje administracijos direktorius pateikė informaciją apie savivaldybės konkrečius planus didinti Rokiškio rajono patrauklumą pagal numatytas prioritetines sritis 2016–2022 m strateginiame plėtros plane, prioritetinius įgyvendinamus projektus, apie didžiausius įvykdytus ir vykdomus viešuosius pirkimus per 2016 metus.  2016 m. lapkričio 15 d. komiteto posėdyje rekomenduota į artimiausią savivaldybės tarybos posėdį pakviesti Rokiškio Kūno kultūros ir sporto centro direktorių A.Kriukelį, kad pateiktų informaciją apie pasirengimą 2016–2017 metų sezono metu administruoti, eksploatuoti ledo aikštelę.  Taip pat šiame posėdyje su administracijos direktoriumi aptarta Rokiškio mieste viešojo tualeto problema, pateikta siūlymų. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_